2. ลักษณะการประกอบธุรกิจ

ประวัติความเป็นมาและพัฒนาการที่สำคัญในช่วงที่ผ่านมา

บริษัท บิวเดอสมาร์ท จำกัด (มหาชน) จดทะเบียนก่อตั้งเมื่อวันที่ 20 กรกฎาคม 2542
เพื่อดำเนินธุรกิจจัดจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
บริษัทฯ มีสำนักงานใหญ่และคลังสินค้าตั้งอยู่เลขที่ 905/7 ถนนพระราม 3 ซอย 51
แขวงบางโพงพาง เขตยานนาวา กรุงเทพมหานคร 10120 ด้วยวิสัยทัศน์ของผู้บริหารบริษัทฯ
ในการขยายตลาดไปยังกลุ่มลูกค้าเป้าหมายและเพื่อเพิ่มประสิทธิภาพในการบริหารระบบการจัดส่งสินค้าและโลจิสติกส์ไปยังลูกค้า
บริษัทฯ จึงได้ลงทุนขยายสาขาไปยังตำบลเทพกระษัตรี อำเภอถลาง จังหวัดภูเก็ต เมื่อช่วงกลางปี
2549 ที่ผ่านมา

บริษัทฯ ได้จำหน่ายหุ้นสามัญเพิ่มทุนจำนวน 20.00 ล้านหุ้น (คำนวณมูลค่าที่ตราไว้ 0.50 บาท/หุ้น)
ให้แก่กองทุนรวมเพื่อร่วมลงทุนในวิสาหกิจขนาดกลางและขนาดย่อม เมื่อวันที่ 17 กันยายน 2550
ต่อมาบริษัทฯ ได้แปรสภาพเป็นบริษัทมหาชนจำกัดและเปลี่ยนชื่อเป็น บริษัท บิวเดอสมาร์ท จำกัด
(มหาชน) เมื่อวันที่ 26 ตุลาคม 2550 และจำหน่ายหุ้นสามัญเพิ่มทุนจำนวน 50.00 ล้านหุ้น
(คำนวณมูลค่าที่ตราไว้ 0.50 บาท/หุ้น) ให้แก่ประชาชนทั่วไป และนำหุ้นสามัญทั้งหมดของบริษัทฯ
เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ เมื่อวันที่ 14 กุมภาพันธ์ 2551
ส่งผลให้ปัจจุบันบริษัทฯ มีทุนจดทะเบียนรวมทั้งสิ้น 75.00 ล้านบาท

ภาพรวมการประกอบธุรกิจของบริษัท

บริษัทฯ
ดำเนินธุรกิจจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ด้วยรายการสินค้ากว่า 2,000 รายการ ผลิตภัณฑ์ของบริษัทสามารถแบ่งออกเป็น 2 สายผลิตภัณฑ์
ได้แก่ ผลิตภัณฑ์ก่อสร้างสำหรับงานตกแต่งภายใน (Building Product) อาทิ ผลิตภัณฑ์ยิบซั่ม
ระบบโครงคร่าวผนังและเพดานทีบาร์ ฉนวนกันความร้อน ผลิตภัณฑ์สีทาภายใน เป็นต้น
และผลิตภัณฑ์เฉพาะด้านสำหรับผู้ออกแบบ (Specified Product) อาทิ
ระบบเฟรมอลูมิเนียมสำเร็จรูปและมือจับสแตนเลส บัวยิบซั่ม กระเบื้องปูพื้นและกรุผนัง เป็นต้น
ทั้งนี้ผลิตภัณฑ์ที่บริษัทฯ จำหน่ายสามารถแบ่งออกเป็น 2 กลุ่มผลิตภัณฑ์ ดังนี้

1.  ผลิตภัณฑ์ภายใต้ลิขสิทธิ์ตราสินค้าของบริษัทฯ อาทิ ตราสินค้า ALLOY ตราสินค้า
    PERMSIN-BSM ตราสินค้า Ceiling Décor ตราสินค้า ULTRAWALL ตราสินค้า BSM
    SERVE BOARD เป็นต้น

2.  ผลิตภัณฑ์ภายใต้ตราสินค้าชั้นนำทั้งในประเทศและนำเข้าจากต่างประเทศ ซึ่งบริษัทฯ
    เป็นตัวแทนจำหน่าย อาทิ ตราสินค้า FLETCHER (ประเทศนิวซีแลนด์) ตราสินค้า C&A
    (ประเทศสหรัฐอเมริกา) ตราสินค้า Norco (ประเทศออสเตรเลีย) ตราสินค้า Pine
    Solutions (ประเทศออสเตรเลีย) ตราสินค้า Thai Gypsum (ประเทศฝรั่งเศส)
    ตราสินค้า SHERA (ประเทศไทย) ตราสินค้า Weber (ประเทศฝรั่งเศส) ตราสินค้า
    DeWALT (ประเทศสหรัฐอเมริกา) เป็นต้น

บริษัทฯ มีกลุ่มลูกค้าที่เป็นบริษัทชั้นนำขนาดใหญ่ที่ใช้ผลิตภัณฑ์ภายใต้ลิขสิทธิ์ตราสินค้าของบริษัทฯ อาทิ
บริษัท ปตท. จำกัด (มหาชน) บริษัท อเมริกันอินเตอร์แนชชั่นแนลแอสชัวรันส์ จำกัด
ธนาคารกรุงเทพ จำกัด (มหาชน) บริษัท บัตรเครดิตกรุงไทย จำกัด ธนาคารกสิกรไทย จำกัด
(มหาชน) รวมทั้งโรงแรมและรีสอร์ทชั้นนำในจังหวัดภูเก็ตหลายแห่ง เป็นต้น

โครงสร้างรายได้ของบริษัท

บริษัทฯ สามารถแบ่งรายได้ออกเป็น 2 สายผลิตภัณฑ์ โดยมีรายละเอียดโครงสร้างรายได้ปี 2548
-2550 ดังนี้

(หน่วย : บาท)

+--------------------------+-------+-----+--------+----+-------+----+
| สายผลิตภัณฑ์                | ปี     |     | ปี 2549 |    | ปี     |    |
|                          | 2548  |     |        |    | 2550  |    |
+--------------------------+-------+-----+--------+----+-------+----+
|                          | จำนวน | ร้อ  | จำนวน  | ร  | จำนวน | ร  |
|                          |       | ยละ |        | ้อย |       | ้อย |
|                          |       |     |        | ละ |       | ละ |
+--------------------------+-------+-----+--------+----+-------+----+
| 1)                       | 1     | 63  | 164,8  | 5  | 2     | 6  |
| ผลิตภัณฑ                   | 27,25 | .47 | 14,896 | 9. | 29,50 | 8. |
| ์ก่อสร้างสำหรับงานตกแต่งภายใน | 5,942 |     |        | 69 | 8,321 | 27 |
| (Building Product)       |       |     |        |    |       |    |
+--------------------------+-------+-----+--------+----+-------+----+
| 2)                       | 73,10 | 36  | 110,4  | 4  | 1     | 3  |
| ผล                       | 7,036 | .47 | 42,897 | 0. | 05,48 | 1. |
| ิตภัณฑ์เฉพาะด้านสำหรับผู้ออกแบบ |       |     |        | 00 | 0,923 | 38 |
| (Specified Product)      |       |     |        |    |       |    |
+--------------------------+-------+-----+--------+----+-------+----+
|   2.1                    | 63,89 | 31  | 102,8  | 3  | 92,73 | 2  |
|   ผลิตภ                   | 1,838 | .87 | 02,484 | 7. | 7,694 | 8. |
| ัณฑ์ตกแต่งภายในสำหรับสำนักงาน |       |     |        | 23 |       | 59 |
|   (Commercial Product)   |       |     |        |    |       |    |
+--------------------------+-------+-----+--------+----+-------+----+
|   2.2                    | 9,21  | 4   | 7,6    | 2. | 12,74 | 3. |
|   ผลิตภ                   | 5,198 | .60 | 40,413 | 77 | 3,229 | 79 |
| ัณฑ์ตกแต่งภายในสำหรับที่อยู่อาศัย |       |     |        |    |       |    |
|   (Residential Product)  |       |     |        |    |       |    |
+--------------------------+-------+-----+--------+----+-------+----+
| 3) รายได้อื่น^(/1)          | 11    | 0   | 8      | 0. | 1,18  | 0. |
|                          | 9,994 | .06 | 54,160 | 31 | 9,058 | 35 |
+--------------------------+-------+-----+--------+----+-------+----+
| รวม                      | 2     | 100 | 276,1  | 10 | 3     | 10 |
|                          | 00,48 | .00 | 11,953 | 0. | 36,17 | 0. |
|                          | 2,972 |     |        | 00 | 8,302 | 00 |
+--------------------------+-------+-----+--------+----+-------+----+

หมายเหตุ : /1 รายได้อื่น หมายถึง ค่าสมัครสมาชิกประเภท Club Card,
ดอกเบี้ยรับเงินฝากออมทรัพย์, กำไรจากอัตราแลกเปลี่ยน เป็นต้น

- บริษัทฯ มีการเปิดสำนักงานสาขาที่จังหวัดภูเก็ต และมีรายได้จากการจำหน่ายตั้งแต่เดือนมิถุนายน
2549

- สัดส่วนรายได้ของผลิตภัณฑ์ภายใต้ลิขสิทธิ์ตราสินค้าของบริษัทฯ ตามข้อ 2.1 :
รายได้ของผลิตภัณฑ์ภายใต้ลิขสิทธิ์ตราสินค้าชั้นนำที่บริษัทฯ เป็นตัวแทนจำหน่าย ตามข้อ 1 และข้อ
2.2 สำหรับปี 2550 มีสัดส่วนประมาณร้อยละ 30 : 70 ตามลำดับ

เป้าหมายการดำเนินธุรกิจ

บริษัทฯ
มีเป้าหมายการดำเนินธุรกิจในการเป็นผู้นำการจำหน่ายผลิตภัณฑ์ก่อสร้างตกแต่งภายในสำหรับสำนักงานและที่อยู่อาศัยแบบครบวงจร
โดยมุ่งเน้นการนำเสนอ ให้คำปรึกษา และการให้บริการแก่ผู้ออกแบบ ผู้รับเหมา
และลูกค้าของบริษัทฯ รวมถึงการคิดค้นรูปแบบและพัฒนาผลิตภัณฑ์ต่างๆ ที่บริษัทฯ
จำหน่ายให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัทฯ อย่างต่อเนื่อง ภายใต้นโยบายผลิตภัณฑ์ที่มีคุณภาพสูง
ดีไซน์สวยงาม และทันสมัย โดยบริษัทฯ มีแผนงานที่อยู่ระหว่างดำเนินการ ดังนี้

1)  การเปิดศูนย์จำหน่ายผลิตภัณฑ์และบริการแก่ลูกค้า
    เพื่อให้ครอบคลุมพื้นที่บริการกลุ่มลูกค้าเป้าหมาย
    รวมถึงการให้บริการที่สามารถตอบสนองความต้องการของกลุ่มลูกค้าได้อย่างมีประสิทธิภาพมากยิ่งขึ้น
    โดยเฉพาะอย่างยิ่งระบบการขนส่งและโลจิสติกส์

2)  การเพิ่มผลิตภัณฑ์ให้หลากหลายมากขึ้น โดยการสรรหาผลิตภัณฑ์ก่อสร้างตกแต่งภายในใหม่
    ภายใต้ลิขสิทธิ์ตราสินค้าชั้นนำจากต่างประเทศเพิ่มเติม

3)  โครงการขยายตลาดไปยังต่างประเทศ
    โดยการแต่งตั้งตัวแทนจำหน่ายที่มีศักยภาพในประเทศที่จะไปขยายตลาด
    เพื่อเป็นตัวแทนจำหน่ายผลิตภัณฑ์ก่อสร้างตกแต่งภายในภายใต้ลิขสิทธิ์ตราสินค้าของบริษัทฯ อาทิ
    ผลิตภัณฑ์ตราสินค้า ALLOY เป็นต้น ทั้งนี้ บริษัทฯ
    มีแผนที่จะขยายตลาดต่างประเทศไปยังประเทศอินเดีย และประเทศเวียดนาม
    เนื่องจากเห็นว่าทั้ง 2
    ประเทศที่กล่าวมามีอัตราการเติบโตทางเศรษฐกิจค่อนข้างสูงในแถบภูมิภาคเอเชีย